Chróšćenjo 5. ptačokwasny wolejbulowy turněr w Kulowje dobyli
Prěni wólnočasny wolejbulowy turněr serije „top-šěsć“ 2022 w Kulowje dobychu sportowcy SJ Chrósćicy před wučerjemi Serbskeho gymnazija Budyšin (SGB) a prěnim zastupnistwom Žołto-módrych Kulow.
Předsyda sportoweje jednotki Žołto-módri Kulow Roland Stiebitz witaše minjenu póndźelu štyri wolejbulowe wólnočasne mustwa na 5. ptačokwasny turněr w tamnišej sportowni. Poslednje tajke wubědźowanje wotmě so před lětomaj, a to na samsnym městnje. Tak běchu wšitcy přitomni wjesołe, pod wuměnjenjemi 2G+ při wysokim saku sportować móc. Škoda, zo njemóžachu so wólnočasni wolejbulisća Viktorije Worklecy, mustwo 12/96 a ST 1922 Radwor, na turněrje wobdźělić. Tak wuhrachu jenož štyri cyłki, po modusu kóždy přećiwo kóždemu, dwě sadźbje do 15 dypkow swojeho dobyćerja.
pol_Latn szl_Latn szl_Latn